Shveysariya Gulnora Karimovaning muzlatilgan hisobidan 131 million dollarni O'zbekistonga qaytarishga rozi 
Kelishuv hali yuridik kuchga ega emas. Asosiy shart - pul O'zbekiston xalqi ravnaqi, xususan aholi turmushini yaxshilash uchun ishlatilishi kerak. 
O'zbekiston sobiq rahbari Islom Karimovning katta qizi ayblanib, unga tegishli bank hisoblari va mulklar 2012-yildan boshlab muzlatilgan. qariyb yetti yildirki, qamoqda. Avvaliga uy qamog'ida edi, keyin turmaga ko'chirilgan. Bir necha bor sudlangan. Har safar aybdor deb topilgan. Bosh prokuratura har yili unga nisbatan yangi ayblovlar haqida e'lon qiladi. Yopiq o'tayotgan sudlar haqida tizim hisobot bermaydi. Shveysariya banklarida Gulnora Karimovadan musodara qilingan yana kamida 715 million dollar borligi ma'lum. O'zbekiston ularni ham olishi mumkin. Biroq Shveysariya u mablag'ni ham yuqoridagi shartlar asosida berishi mumkinligini bildirgan, ya'ni pul O'zbekiston xalqi hayotini osonlashtirish uchun sarflanishi kerak. Biroq bu sarfiyat qanday nazorat qilinadi? Kim mas'ul bo'ladi? Kim jarayonni tekshirib turadi? Kim kimga hisobot beradi? Bu borada O'zbekiston hukumati hali biror bayonot yoki ma'lumot bermagan.